runetrust/blame-folketinget-dk huggingface dataset:
Pia Kjærsgaard (DF), 2011-10-06:
Jamen jeg skal såmænd bare bede hr. Lars Løkke Rasmussen om at bekræfte, at det her egentlig har været en lidt underlig debat.
Altså, da statsministeren gik på talerstolen, som man jo plejer at gøre som statsminister til sidst i hele debatten, for at besvare ordførernes indlæg, så hørte vi intet.
Det, vi hørte, var en gang valgkampsretorik, som blev taget op igen – igen en gang valgkampsretorik.
Og det, jeg så bare vil høre hr. Lars Løkke Rasmussen om og bede ham om at bekræfte, er, at det i stedet har handlet om løftebrud, helt berettiget.
Der har fra oppositionen, helt berettiget,
været meget tale om løftebrud fra den nye regering.
Så er der det, som jeg egentlig synes sådan er det allerværste og det allermest typiske, og det er statsministerens og regeringens snak om et bredt samarbejde.
Det er kun sniksnak.
Det synes jeg egentlig at den her sidste del af debatten til fulde har bekræftet i al sin ynkelighed, i al sin afslørende ynkelighed, altså at alt det der med samarbejde overhovedet ikke har noget på sig.
Man vil ikke samarbejde.
Lars Løkke Rasmussen (V), 2011-10-06:
Det med det ynkelige må stå helt for hr. Mogens Jensens egen regning.
Jeg synes jo ikke, der er noget ynkeligt ved at repræsentere et parti, der, også efter valget er overstået, har den samme politik i et og alt, som vi havde før valget – det synes jeg egentlig ikke er ynkeligt, jeg synes faktisk, det er anstændigt.
Der har faktisk været folketingsvalg i Danmark, og det er jo ikke sådan kutyme, at vi forhandler under valgkampen.
Vi har i dag hørt rigtig meget om, at man går til valg på sin politik, og hvis der så er 90 mandater, kan man måske også komme igennem med noget af det, og her er der altså en situation, hvor Venstre og Det Konservative Folkeparti er gået til valg på et løfte fuldstændig identisk med det, hr. Mogens Jensens eget parti har givet.
Jamen var det så ikke på sin plads, at man søgte sin politik gennemført, at man indkaldte os til nogle reelle forhandlinger, at man lagde et finansieret forslag frem, og at man spurgte, om vi kan støtte det her.
Jeg har finansieringen på plads, og jeg tror i øvrigt, den matcher den nye regerings, for finansieringen kommer jo fra den permanente finansiering på det forsøg med en boligjobordning, vi havde.
Den boligjobordning afskaffer den nye regering, så den nye regering har da den samme finansiering, som jeg har.
Så det er da bare med at komme i gang!
Mogens Jensen (S), 2011-10-06:
Hr. Lars Løkke Rasmussen må jo i hvert fald erkende, at han ikke, da han var statsminister, ønskede lige før valget eller under valget at skabe et bredt samarbejde om en boligpakke.
Hvorfor blev der ikke indkaldt til forhandlinger på det tidspunkt?
Det synes jeg den tidligere statsminister mangler at give os et svar på.
Hvad er det, der gør, at det lige pludselig nu kan lade sig gøre, men at det ikke kunne lade sig gøre, da hr. Lars Løkke Rasmussen var statsminister?
Må jeg så ikke sige, at jeg altså endnu en gang har lyst til at citere det, som hr. Lars Løkke Rasmussen senest sagde den 19. september, altså 4 dage efter valget, nemlig at man ikke længere ville garantere, at Venstre ville lægge stemmer til en hjælpepakke til boligmarkedet, som man ellers lovede at gennemføre før valget.
19. september!
Hvad er det, der gør, at den tidligere statsminister ikke indkaldte til forhandlinger på det tidspunkt, da han havde muligheden, og hvad er det, der gør, at man allerede den 19. september afviser at bakke op om en hjælpepakke?
Hvad forestiller hr. Lars Løkke Rasmussen sig?
Skal statsministeren tro på Venstre eller ikke tro på Venstre og på de her udtalelser?
Det er utroværdigt, og det er ynkeligt.
Lars Løkke Rasmussen (V), 2011-10-06:
Jamen vi skifter ikke politik, og derfor går vi også ind for fremrykkede offentlige investeringer og lagde et forslag frem før valget.
Vi diskuterer en boligpakke, hvor nogle partier, der udgør et massivt flertal i Folketinget, har givet danskerne nogle løfter – partier, der også i dag repræsenterer et flertal i Folketinget.
Derfor er det uanstændigt, hvis det løfte ikke bliver indfriet.
Det er den ene ting, vi diskuterer.
Den anden ting, vi diskuterer, er, hvad det er for en ny regering, vi har fået, og hvad der blev af det med det brede samarbejde.
Der blev udpeget en kongelig undersøger, som proklamerede, at der nu skulle være bredt samarbejde.
Efter det kom der et ritzautelegram, hvor der stod: Thorning vil fortsætte drøftelser med Løkke.
Vi er ikke enige om alting, men det er vores vurdering, at hvis der er vilje til det, kan vi skabe brede aftaler.
Det er nye tider, vi lever i.
Siden har vi ikke hørt en dyt, og derfor handler det her i bund og grund også om, om det er rød blokpolitik, vi ser nu, eller om man vil det brede samarbejde.
Mogens Jensen (S), 2011-10-06:
Jeg må sige, jeg synes, at det er ynkeligt, at en tidligere statsminister i opposition bruger hele taletiden til med landets statsminister at diskutere ét eneste emne.
Vi er i en tid, hvor landet står i en krise, vi mangler uddannelsespladser, vi mangler job, vi mangler beskæftigelse, og så kan man diskutere ét punkt med statsministeren, nemlig en boligpakke, som i sig selv selvfølgelig er et vigtigt emne.
Vi må konstatere, at hr. Lars Løkke Rasmussen før valget, hvor hr. Lars Løkke Rasmussen var statsminister, havde mulighed for at indkalde Folketingets partier og lave et nationalt kompromis, men ikke valgte at gøre det, og nu står han og kritiserer den siddende statsminister for, at vedkommende ikke vil gøre det.
Det er da ynkeligt!
Jeg må da spørge, hvad det er, der gør, at hr. Lars Løkke Rasmussen lige pludselig nu vil lave en aftale, når han ikke ville det før valget, ikke ville det under valget og senest heller ikke ville det den 19. september.
Hvad er det, der gør, at situationen har ændret sig, og på hvilke andre områder vil vi se Venstre skifte politik?
Vil man nu også være med til at sikre, at vi fremrykker offentlige investeringer, være med til at fjerne fattigdomsydelserne i vores samfund, fjerne fradraget for sundhedsforsikringer?
Hvor skifter man ellers rundt, så vi kan lave nogle fornuftige kompromisser i Folketinget?
Lars Løkke Rasmussen (V), 2011-10-06:
Næh, der er ikke noget som helst spin.
Vi præsenterede en boligpakke den 20. august efter en grundig analyse.
En halv time efter kom der en tilsvarende næsten identisk pakke fra S og SF.
Jeg ved ikke, hvor den var spunnet frem.
Men det rokker nu ikke ved, at mit parti og hr. Magnus Heunickes parti har afgivet identiske løfter i valgkampen.
Jeg kan sige på mit partis vegne, at i modsætning til andre mener vi det samme før, under og efter valgkampen.
Vi er ikke blevet præsenteret for noget finansieringsforslag fra regeringen, og derfor bliver det her lidt omvendt.
Det er sådan set statsministeren, der ønsker en boligpakke.
Statsministeren garanterer endda efter valget – efter valget – den 17. september, endda foreholdt, at der muligvis kunne være et problem med Venstre, at den her pakke søreme bliver til noget.
Helt ærligt!
Hvis man, om ikke andet så bare på dette ene område, vil holde fast på sin politik og kan konstatere, at der faktisk er et Venstre og et Konservativt Folkeparti, der vil det samme, så må man da se at få indkaldt os til nogle forhandlinger og lægge et forslag frem.
Magnus Heunicke (S), 2011-10-06:
Det vil sige, at man mente alligevel ikke noget af det, der blev sagt, hverken i valgkampen eller bagefter.
For det, der blev sagt både af Venstres politiske ordfører og Venstres formand, hr. Lars Løkke Rasmussen, var jo, at der var et ultimativt krav fra Venstres side om, at man fra Venstres side ikke ville stemme for sådan en boligpakke, hvis der kom stigninger i skatter og stigninger i afgifter.
Dag efter dag efter dag efter valget var det det signal, der blev sendt.
Det er det citat, som blev bragt i alle de store aviser sluttende af med hr. Lars Løkke Rasmussens eget citat om, at hvis det betød stigende renter og højere skatter, var der ikke nogen mening i at give boligmarkedet et skub.
Det er det citat, som med al tydelighed viser, at det jo er så hult, når Venstre nu spinner sig op til et stort halløj ved at sige, at nu er man pludselig klar.
Nu er man pludselig klar til det, man afviste i valgkampen, nemlig at lave en aftale.
Efter valgkampen sagde man, at det ikke ville blive med Venstres stemmer, hvis der var stigninger på de her områder.
Pludselig er det glemt en sen aften her tæt på midnat.
Er det ikke bare et ynkeligt forsøg fra den nye opposition på at spinne noget op, som er et problem, som Venstre selv har?
Lars Løkke Rasmussen (V), 2011-10-06:
Jamen det sidste citat er jo meget interessant, nemlig at det kommer helt an på, hvad det er for en økonomisk politik, der skal føres.
Hvornår har vi klarhed over, hvilken økonomisk politik der skal føres?
Ja, det har vi på det tidspunkt, hvor man afslutter drøftelserne, de berømte drøftelser på Crowne Plaza, og hvor man jo – altså, det synes jeg da man må sige helt ærligt – står med en noget anden økonomisk politik end den, man gik til valg på.
For alt det, der ikke skulle blive til noget, efterlønsreform og dagpengereform, skulle pludselig blive til noget, og alt det, der skulle blive til noget, millionærskat og bankskat, skulle pludselig ikke blive til noget.
Nu vil vi gerne invitere til en drøftelse omkring en boligpakke.
Magnus Heunicke (S), 2011-10-06:
Nu havde vi en rigtig lang debat lige før, hvor jeg kan forstå at næsten hele Venstre var blevet kommanderet ud for at debattere med statsministeren, og det, vi hørte igen og igen, var, at det, statsministeren sagde, ikke var rigtigt, når statsministeren forklarede, at vi jo havde en situation efter valget, hvor Venstre sagde, at de ikke ville være med til boligpakken, hvis det betød, at skatter og afgifter blev hævet.
Nu har jeg så siddet og fundet de citater, som Venstre sad og efterlyste, og jeg vil bare citere: Den 17. september siger fru Ellen Trane Nørby, politisk ordfører, i Berlingske, at skatter og afgifter ikke må stige: »Hvis S og SF vil finansiere deres boligpakke med nye skatter, så stemmer vi ikke for den«.
Søreme også den 19. september, dagen efter igen, og det er endda hr. Lars Løkke Rasmussen, der til Ritzau siger, at Venstre efter valget ikke længere vil garantere, at partiet vil lægge stemmer til den hjælpepakke til boligmarkedet, som Venstre og Konservative før valget ellers lovede at gennemføre.
Citatet er: »Det kommer helt an på, hvad det er for en økonomisk politik, der skal føres.«
Og: »Hvis det er situationen,« ... altså at det betyder stigende renter og højere skatter ... »så er der ikke meget mening i at give boligmarkedet et skub«.
Her er citaterne.
Lars Løkke Rasmussen (V), 2011-10-06:
Prøv nu at tage et ansvar, vil jeg sige til statsministeren.
Den 17. september, 2 dage efter valget, sagde statsministeren, den kongelige undersøger, til Ritzaus Bureau, og jeg citerer: Der er to ting, der bliver til noget.
Den ene er hjælpepakken til boligmarkedet, den anden er betalingsringen.
Så blev den kongelige undersøger foreholdt, at der måske kunne være et problem med opbakning fra Venstre.
Dertil replicerede fru Helle Thorning-Schmidt til spørgsmålet, om hjælpepakken uanset Venstres støtte bliver til noget, og jeg citerer: Ja, det gør den.
Så blev vi inviteret til et møde hos den kongelige undersøger, hvor vi diskuterede den her sag, og jeg ved ikke, hvorfra statsministeren har den påstand, at Venstre ikke skulle støtte op om en boligpakke, vi er gået til valg på.
Vi har sådan set den samme politik efter valget, som vi havde før valget.
Efter det møde gik den kongelige undersøger ud til pressen, og jeg citerer igen: Det er ikke kun flertallet, men også arbejdsmetoden, der er skiftet.
Siden har vi intet hørt, siden har vi ikke været inviteret til noget møde, til nogen drøftelse.
Det er ikke rimeligt at skubbe Venstre foran sig i det her løftebrud.
Jeg kan også tælle til 90 mandater, og jeg kan sagtens regne ud, at Socialdemokratiet, Socialistisk Folkeparti, Det Konservative Folkeparti og Venstre så rigeligt rækker til 90 mandater, og derfor bliver jeg nødt til at spørge her igen: Hvis statsministeren mener noget med det brede samarbejde, hvornår får vi så invitationen til det møde, der handler om at indfri det løfte, som statsministeren og jeg selv gav til nye boligejere, om med tilbagevirkende kraft fra den 20. august at få rabat på tinglysningsafgift?
Der er boligejere, der har købt bolig i tillid til, at det ville blive indfriet.
Helle Thorning-Schmidt (S), 2011-10-06:
Det føles lidt underligt at skulle tale til en tidligere statsminister om, at der skal 90 mandater til at ændre nogle ting.
Jeg er simpelt hen nødt til at gøre opmærksom på, at en af de første ting, der blev sagt lige efter valget, var, at hr. Lars Løkke Rasmussen og Venstre tilkendegav, at de under ingen omstændigheder ville være med til en boligpakke, hvis det, vi kom med, betød øgede skatter og afgifter.
Nu kommer vi så med øgede skatter og afgifter, og derfor har jeg lagt til grund, at det, som hr. Lars Løkke Rasmussen sagde kort tid efter valget, sådan set er det, der gælder.
Det er meget muligt, at hr. Lars Løkke Rasmussen har skiftet holdning til det her, og det må vi så få at høre i aften.
Jeg vil også gøre opmærksom på, at jeg og Socialdemokraterne inden valget sådan set klart og tydeligt spurgte hr. Lars Løkke Rasmussen, om vi skulle lave en nagelfast aftale om dette.
Det spurgte jeg om inden valget, det spurgte jeg om under valget.
Svaret var et klokkeklart nej.
Så det er Venstre og hr. Lars Løkke Rasmussen, som har bragt de danske boligejere ud i en situation, hvor de ikke aner, hvad der gælder, og derfor ville jeg egentlig synes, det var mest ansvarligt af det store Venstre, at man nu lagde den her diskussion ned eller meldte klart ud.
Lars Løkke Rasmussen (V), 2011-10-06:
Tak for det.
Først og fremmest endnu en gang tillykke med regeringsdannelsen og det nye regeringsgrundlag.
Jeg har tidligere rost det og vil også gerne gøre det her i aften.
Det er jo en helt anden tone end den, vi hørte i valgkampen.
Alt det, der ikke skulle blive til noget, efterløn og dagpengereform, bliver nu til noget, meget af det, der skulle blive til noget, millionærskat, bankskat, øget børnecheck, gratis fertilitetsbehandling, bliver ikke til noget og er ikke længere regeringens politik.
Der er mange uafklarede spørgsmål, der er ikke noget regeringsgrundlag, der er ikke noget arbejdsprogram for Folketinget, Folketinget er sendt på ferie.
Først var det journalisterne, der skulle sendes på ferie, nu er det så folketingsmedlemmerne.
Det er ikke derfor, jeg tager ordet her i aften.
Når jeg tager ordet her i aften, er det, fordi der er en ting, vi er nødt til at få på plads: boligpakken.
Der har været sagt utrolig meget om den sag fra den nye statsministers side.
I virkeligheden er det ikke særlig kompliceret.
Den 20. august i Danmarks Radio, TV-avisen, kl. 18.30, foreslog jeg en boligpakke.
I TV 2 Nyhederne kl. 19 samme dag foreslog Socialdemokratiets formand stort set den samme boligpakke.
Vi lovede begge i valgkampen, at vi med tilbagevirkende kraft fra den 20. august dette år at regne ville give rabat på bl.a. tinglysningsafgift, grundskyld og ejendomsværdiskat.
Og nu spørger jeg her i aften: Hvad er der blevet af det?
Var det ikke på sin plads, om det løfte blev indfriet?
Doris Jakobsen (SIU), 2011-10-06:
Jamen jeg håber, at det gode samarbejde, som allerede er startet mellem Socialdemokratiet og Siumut, vil fortsætte på den måde.
Altså, når Socialdemokratiet har underskrevet vores samarbejdsaftale, regner jeg med, at de også vil støtte os hundrede procent i denne sag.
Kristian Jensen (V), 2011-10-06:
Jeg glæder mig meget på vegne af det grønlandske folk over, at der så tilsyneladende er kommet mere ro om spørgsmålet vedrørende sælfangst, som jo ikke kun erhvervsmæssigt, men i høj grad også kulturelt er en vigtig del af det grønlandske folks liv.
Jeg skal bare have et tillægsspørgsmål, nemlig hvorvidt den aftale så også binder hr. Dan Jørgensen og dermed det socialdemokratiske medlem af Europa-Parlamentet, eller hvorvidt vi fra Europa-Parlamentets side skal se et fortsat angreb på det grønlandske folk vedrørende sælfangst.
Doris Jakobsen (SIU), 2011-10-06:
Tak for spørgsmålet.
Ja, det er rigtigt, at vi var imod det, Dan Jørgensen sagde i Europa-Parlamentet.
Derfor henvendte vi os til Socialdemokratiet før valget og lavede en samarbejdsaftale med Socialdemokratiet, som statsministeren og vores formand, Aleqa Hammond, har skrevet under på.
Indholdet i den er, at Socialdemokratiet og den nye regering skal støtte vores sæl- og hvalfangst.
Det er noget, som vi har arbejdet på, så vi er sikre på, at Socialdemokratiet kan støtte vores sæl- og hvalfangst.
Kristian Jensen (V), 2011-10-06:
Når jeg beder om en kort bemærkning til fru Doris Jakobsen, er det på baggrund af det åbne brev, som blev sendt i anledning af valgets udskrivelse fra bl.a. fru Doris Jakobsen til fru Helle Thorning-Schmidt, den nuværende statsminister, der var den daværende oppositionsleder.
Heri nævner fru Doris Jakobsen bl.a. det faktum, at der har været udmeldinger fra hr. Dan Jørgensen, medlem af Europa-Parlamentet for Socialdemokratiet, herunder udmeldinger vedrørende sælfangst, der gør, at man afslutter brevet med at skrive: »For det siger sig selv, at det kan blive særdeles vanskeligt for Siumut at støtte en regering, der synes at kunne komme til at true vitale grønlandske interesser på så vigtige områder som Grønlands naturressourcer.«
Jeg vil bare gerne høre, hvilke svar fru Doris Jakobsen har fået af statsministeren vedrørende sælfangst, siden fru Doris Jakobsen nu støtter den nye regering.
Helle Thorning-Schmidt (S), 2011-10-06:
Venstre har lagt et forslag frem om boligpakken.
Vi spurgte før valget Venstre: Skal vi lave en aftale om det her, så vi sikrer, at det sker?
Vi spurgte under valget Venstre, om vi skulle sikre, at det sker.
Noget af det første, Venstre gjorde opmærksom på efter valget, var: Hvis der er en boligpakke, støtter vi den ikke, hvis skatter og afgifter hæves.
Jeg vil gøre opmærksom på, at skatter og afgifter hæves, og derfor vil jeg bede Venstre – nu svarede Venstre ikke, og det tilkommer heller ikke mig at stille spørgsmål – tilkendegive, om de støtter en sådan pakke.
Derfor har vi lagt til grund, at Venstres støtte ikke længere var der.
Venstre har hevet tæppet væk under sin egen boligpakke.
Det er ærgerligt for boligejerne, og jeg synes egentlig, at Venstre skulle stoppe valgkampen og komme videre.
Pia Kjærsgaard (DF), 2011-10-06:
Jeg vil bare lige kommentere det sidste her og sige, at jeg sad og tænkte på, at under valgkampen foreslog den nuværende økonomiminister faktisk – jeg var ikke enig, det var fru Margrethe Vestager, økonomiministeren, sådan set heller ikke omkring det, som hr. Lars Løkke Rasmussen lige har nævnt om den her boligordning – at man sluttede sig sammen, at man fik foretaget noget.
Det føler jeg bare lige anledning til at minde om.
Så derfor synes jeg, at det er så underligt, at statsministeren står og taler om, at der ikke er 90 mandater.
Jeg ved ikke, hvor mange partier der går til valg og kommer med en hel masse, man gerne vil, og så regner med, at der er 90 mandater bagefter.
Og er der ikke det, kan man bare ikke gennemføre noget af det.
Men det er jo det, den her debat har været så gennemsyret af.
Det er jo en løftebrudsregering, en flopregering, som en nu fremtrædende SF'er kom til at sige for et par dage siden, hun var ikke så fremtrædende, da hun sagde det, men hun sagde det altså.
Så vil jeg godt lige tilbage til det, jeg egentlig ville spørge om.
Det har også noget med løftebrud at gøre.
Jeg skal bare lige sige til statsministeren, der sagde den 25. november 2010, og jeg citerer: Og jeg går ud fra, at alle har forstået, at der bliver ingen Thorningregering, hvis vi skal gennemføre en lempeligere udlændingepolitik end den, vi har stået for i mange år.
Vil statsministeren ikke give mig ret i, at der har man også svigtet et løfte?
Simon Emil Ammitzbøll (LA), 2011-10-06:
Statsministeren sagde, at vi står over for noget nyt.
Det troede jeg sådan set også vi gjorde i forhold til blokpolitikken, men det virker, som om statsministeren hænger lidt fast i de gamle vaner.
For vi kom jo faktisk egentlig med positive tilkendegivelser, endda på flere af de områder, som statsministeren nævnte at oppositionen overhovedet ikke kom med noget som helst på.
Vi sagde sådan set, at vi var parate til at diskutere integrationspolitik, retspolitik, socialpolitik, og at vi synes, der var spændende takter i det, der stod.
Helle Thorning-Schmidt (S), 2011-10-06:
Der har været meget debat om skattepolitikken i dag.
Det er jo det, der er forskellen på det, vi gerne vil nå, og det, vi har set i de sidste 10 år.
Så vi glæder os til at komme i gang med en skattereform.
Jeg har også noteret i dag, at Enhedslisten gerne vil med, jeg har også noteret, at der er andre, der muligvis gerne vil med, og jeg glæder mig til det arbejde.
Jeg synes, det er en spændende ting at gå i gang med.
Per Clausen (EL), 2011-10-06:
Så vil jeg bare i forlængelse af det spørge statsministeren, om det ikke er rigtigt forstået, at når statsministeren lægger så meget vægt på, at der efter 10 års fokus på at skabe øget ulighed i samfundet er brug for at skabe øget lighed, så må det også spille en rolle i forhold til, hvordan man skruer en skattereform sammen.
Helle Thorning-Schmidt (S), 2011-10-06:
Men det er man ikke.
Det, der er brug for, er, at de tre partier, som er med i regeringen, er enige i hele regeringsgrundlaget.
Det behøver det parlamentariske grundlag ikke at være.
Per Clausen (EL), 2011-10-06:
Der er ikke nogen tvivl om, at da statsministeren klart gav udtryk for, at fattigdomsydelserne vil blive fjernet i forbindelse med finansloven for 2012, tændte hun et lys i mørket for rigtig, rigtig mange mennesker, og det vil jeg meget gerne kvittere for.
Det er vi meget glade for.
Og så vil jeg i forlængelse af det tilføje, at det jo også viser, hvor godt det er, at vi har fået en ny regering, og hvilke muligheder det giver for samarbejdet om at skabe forbedringer for rigtig, rigtig mange mennesker, også selv om Enhedslisten ikke er enig i alt, hvad der står i regeringsgrundlaget.
Helle Thorning-Schmidt (S), 2011-10-06:
Det er fuldstændig rigtigt, at Socialdemokraterne er gået til valg på en stram og fair og fast udlændingepolitik, og det er også det, vi har.
Vi har en ny balance i udlændingepolitikken, hvor vi fjerner os fra dansk Folkepartis indflydelse på udlændingepolitikken.
Vi stemte imod de to pointsystemer, og det gjorde vi jo nok, fordi vi var uenige, og derfor er det også naturligt, at vi bagefter tilbagefører os til en udlændingepolitik, som vi synes giver en ny balance, giver bedre muligheder for integration, indfører en ny ordentlighed i udlændingepolitikken, men som samtidig er rimelig stram.
Det har vi det rigtig godt med.
Det er det, Socialdemokraterne er gået til valg på, og det er det, der står i regeringsgrundlaget.
Pia Kjærsgaard (DF), 2011-10-06:
Jeg må så bare sige, at statsministeren hele tiden har sagt før og under valgkampen, men ikke efter valgkampen, at man vil fastholde den stramme udlændingepolitik.
Vil statsministeren ikke give mig ret i, at når det bliver nemmere at blive familiesammenført, det bliver nemmere at få permanent opholdstilladelse, det bliver nemmere at få dansk statsborgerskab, og asylansøgere skal ud i samfundet, man har ikke længere kriterier ud fra, hvordan man udvælger FN-kvoteflygtninge, man indfører igen modersmålsundervisning, og jeg kunne blive ved med en stribe, så er det uanset, hvordan man ser på det, altså er en lempeligere udlændingepolitik, stik imod hvad man lovede.
Jeg synes ikke, at statsministeren skal stå og se så overlegen ud.
Jeg synes ikke, at der er nogen grund til at lade, som om det her ikke er alvor, for det er det faktisk.
Er statsministeren ikke klar over, at siden regeringen og Dansk Folkeparti i 2001 gennemførte en ordentlig, fast udlændingepolitik, er der faktisk et beløb, der hedder 5 mia. kr. om året, som det her kommer til at koste igen, og det er i forvejen en slunken kasse, som man står med?